
ANUNȚ PUBLIC
privind elaborarea proiectului de hotărâre
privind aprobarea Planului de dezvoltare a serviciilor sociale 
pentru prevenirea separării copilului de familie pentru anul 2026



În conformitate cu prevederile art. 7 alin (2) și (4) din Legea nr. 52/2003 privind transparența decizională în administrația publică, republicată, cu modificările și completările ulterioare și a Legii nr. 544/2001 privind liberul acces la informațiile de interes public, se aduce la cunoștință publică, prin afișare pe site-ul instituției la data de   09.02.2026, Proiectul de hotărâre aprobarea Planului de dezvoltare a serviciilor sociale pentru prevenirea separării copilului de familie pentru anul 2026

 	
Propuneri, sugestii, opinii cu valoare de recomandare privind prezentul proiect de hotărâre se pot depune personal, pe e-mailul instituției sau se pot trimite prin poștă, în scris, până la data de    24.02.2026 la Registratura instituției. 


       PRIMAR, 				SECRETARUL GENERAL AL COMUNEI,
SĂCUIU VASILE 					     RADU AURORA














ROMÂNIA
JUDEȚUL BUZĂU
COMUNA SCORȚOASA
CONSILIUL LOCAL


PROIECT DE HOTĂRÂRE  nr. 20 /09.02.2026
[bookmark: _Hlk221779384]privind aprobarea Planului de dezvoltare a serviciilor sociale 
pentru prevenirea separării copilului de familie pentru anul 2026

Consiliul Local al Comunei Scorțoasa, județul Buzău;
Analizând temeiurile juridice, respectiv:
​- art. 120, alin.(1), art. 121, alin.(1), din Constituția României, republicată;
- art. 3 și art.4 din Carta Europeană a autonomiei locale, adoptată la Strasbourg pe 15 octombrie 1985, ratificată prin Legea nr. 199/1997;
- art. 7 alin.(2) din Legea nr. 287/2009 privind Codul civil, republicată, cu modificările și completările ulterioare;
-  Legea nr. 292/2011 a Asistenței sociale,  cu modificările și completările ulterioare;
- Legea nr. 156/2023 privind organizarea activității de prevenire a separării copilului de familie;
- Legea nr. 272/2004 privind protecția și promovarea drepturilor copilului, republicată, cu modificările și completările ulterioare,
- Ordinul nr. 1040/6296/2024 al ministrului   muncii  și  solidarității   sociale și  al  ministrului   familiei , tineretului  și  egalității   de  șanse pentru  aprobarea   modelului  cadru al  planului   de  dezvoltare a serviciilor  sociale, 
- Legea nr. 197/2012 privind asigurarea calități  în domeniul   serviciilor  sociale,  cu  modificările   și  completările ulterioare; 
- Legea 448/2006, privind protecția și promovarea drepturilor persoanelor cu handicap, republicată, cu modificările și completările ulterioare;
- H.G.  nr. 797/2017 pentru aprobarea regulamentelor-cadru de organizare și funcționare ale serviciilor publice de asistență socială și a structurii orientative de personal, cu  modificările și  completările  ulterioare,  
- Legea nr. 24/2000 privind normele de tehnică legislativă pentru elaborarea actelor normative, republicată, cu modificările și completările ulterioare;
- Legea nr. 52/2003 privind transparența decizională în administrația publică, cu modificările și completările ulterioare ,
Ținând cont de:
- referatul de aprobare al primarului comunei  înregistrat sub nr. 75 / 09.02.2026;
- raportul compartimentului de asistență socială înregistrat sub nr. 76 /  09.02.2026;
- avizul comisiei de specialitate a Consiliului Local al Comunei Scorțoasa - Comisia pentru educație, tineret, culte, activități social-culturale, sănătate, familie, muncă,  protecție socială și  protecție copii, persoane vârstnice și persoane cu dizabilități, activități sportive înregistrat sub nr. – din 24.02.2026 ;
În temeiul prevederilor art. 139 alin. (1) coroborat cu art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare,

HOTĂRĂȘTE:

Art.1  Se aprobă Planul de dezvoltare a serviciilor sociale pentru prevenirea separării copilului de familie de la nivelul comunei Scorțoasa, județul Buzău,  pentru anul 2026, conform anexei care face parte integrantă din prezenta hotărâre.
Art.2  Primarul comunei Scorțoasa și compartimentul de asistență socială și protecția copilului din cadrul aparatului de specialitate al primarului comunei Scorțoasa, județul Buzău, vor lua toate măsurile necesare punerii în aplicare a prevederilor prezentei hotărâri .

Art.3  Prezenta hotărâre poate fi contestată în termenul și în condițiile Legii nr. 554/2004 privind contenciosul administrativ, cu modificările și completările ulterioare.

Art.4 Secretarul general al comunei Scorțoasa, județul Buzău, va comunica prezenta hotărâre persoanelor și instituțiilor interesate .

 INIȚIATOR,
PRIMAR, SĂCUIU VASILE 					AVIZAT PENTRU LEGALITATE,
								     Secretar general, Radu Aurora































ROMÂNIA
JUDEȚUL BUZĂU
COMUNA SCORȚOASA
Nr. 76 din  09.02.2026

RAPORT DE SPECIALITATE
la Proiectul de Hotărâre privind aprobarea Planului de dezvoltare a serviciilor sociale
pentru prevenirea separării copilului de familie pentru anul 2026

Conform prevederilor legale în vigoare, autoritățile administrației publice locale au obligația de a elabora, implementa și actualiza planuri de dezvoltare a serviciilor sociale, în concordanță cu nevoile reale identificate la nivel comunitar și cu resursele disponibile.
Planul supus aprobării a fost întocmit în conformitate cu:
• Ordinul MMSS nr. 1040/6296/2024 privind modelul-cadru al planului de dezvoltare;
• Strategia națională privind incluziunea socială (HG 440/2022);
• Normele metodologice aprobate prin HG nr. 118/2014;
• Nomenclatorul serviciilor sociale (HG 867/2015);
• Legea asistenței sociale nr. 292/2011.
Planul conține:
• analiza nevoilor sociale locale;
• obiectivele strategice pe termen mediu și lung;
• descrierea serviciilor existente și a celor propuse;
• estimarea resurselor financiare și umane necesare;
• măsuri pentru asigurarea calității și sustenabilității serviciilor.
În urma analizei documentului și a cadrului legal incident, se recomandă aprobarea Planului de dezvoltare a serviciilor sociale pentru prevenirea separării copilului de familie pentru anul 2026.

CONSILIR,
LUPȘAN MARINELA















ROMÂNIA
JUDEȚUL BUZĂU
COMUNA SCORȚOASA
Nr. 75 din  09.02.2026




REFERAT DE APROBARE
la Proiectul de Hotărâre privind aprobarea Planului de dezvoltare a serviciilor sociale
pentru prevenirea separării copilului de familie pentru anul 2026

Având în vedere:
• Legea nr. 292/2011 a asistenței sociale, cu modificările și completările ulterioare;
• Legea nr. 197/2012 privind asigurarea calității în domeniul serviciilor sociale, republicată;
• Hotărârea Guvernului nr. 867/2015 pentru aprobarea Nomenclatorului serviciilor sociale;
• Hotărârea Guvernului nr. 797/2017 privind aprobarea regulamentelor cadru pentru serviciile publice de asistență socială;
• Hotărârea Guvernului nr. 440/2022 pentru aprobarea Strategiei naționale privind incluziunea socială și reducerea sărăciei pentru perioada 2022–2027;
• Ordinul MMSS nr. 1040/2024 privind aprobarea modelului-cadru al planului de dezvoltare a serviciilor sociale;
• Hotărârea Guvernului nr. 426/2020 pentru aprobarea standardelor de cost privind serviciile sociale;
Ținând cont de necesitatea asigurării accesului egal al cetățenilor la servicii sociale de calitate, adaptate nevoilor comunității locale, și în conformitate cu legislația în vigoare,
Propun aprobarea de către Consiliul Local Scorțoasa a Planului de dezvoltare a serviciilor sociale pentru prevenirea separării copilului de familie pentru anul 2026.

PRIMAR,
SĂCUIU VASILE












ANEXA la PHCL nr. 20/  09.02.2026
 

PLANUL DE DEZVOLTARE A SERVICIILOR SOCIALE
pentru prevenirea separării copilului de familie pentru anul 2026

Având în vedere:
- Legea nr. 448/2006, privind protecția și promovarea drepturilor persoanelor cu handicap, cu modificările și completările ulterioare;
- Hotărârea Guvernului nr. 118/2014 pentru aprobarea Normelor metodologice de aplicare a prevederilor Legii nr. 197/2012 privind asigurarea calității în domeniul serviciilor sociale, cu modificările și completările ulterioare;
- Hotărârea Guvernului nr. 867/2015 pentru aprobarea Nomenclatorului serviciilor sociale, precum și a regulamentelor-cadru de organizare și funcționare a serviciilor sociale, cu modificările și completările ulterioare;
- Hotărârea Guvernului nr. 440/2022 pentru aprobarea Strategiei naționale privind incluziunea socială și reducerea sărăciei pentru perioada 2022-2027;
- Hotărârea Guvernului nr. 797/2017 pentru aprobarea regulamentelor cadru de organizare și funcționare ale serviciilor publice de asistență socială și a structurii orientative de personal, cu modificările și completările ulterioare;
- Legea nr. 292/2011 a asistenței sociale, cu modificările și completările ulterioare - art. 6 privind principiile asistenței sociale sau art. 112-113 privind serviciile sociale la nivel local ;
- Legea nr. 197/2012 privind asigurarea calității în domeniul serviciilor sociale, cu modificările și completările ulterioare;
- Ordinul nr. 1040 din 2024 pentru aprobarea modelului cadru al planului de dezvoltare a serviciilor sociale;
- Hotărârea Guvernului nr. 426/2020 pentru aprobarea standardelor de cost privind acordarea serviciilor sociale;
- Planul de Dezvoltare a Serviciilor Sociale acordate de Compartimentul de Asistență Socială din cadrul Primăriei Scorțoasa 2025-2030,

Prezentul Plan de dezvoltare a serviciilor sociale își găsește justificarea în nevoia de armonizare a practicilor în domeniul furnizării serviciilor de asistență socială cu legislația europeană și națională, cu prevederile strategiilor naționale privind incluziunea socială, reducerea sărăciei, promovarea și respectarea drepturilor grupurilor vulnerabile, cu strategiile regionale, județene și municipale privind dezvoltarea serviciilor sociale la nivel local. 
În conformitate cu prevederile art. 9 alin.(1) lit. e) din Legea nr. 197/2012 privind asigurarea calității în domeniul serviciilor sociale, elaborarea planului de dezvoltare a serviciilor sociale cu respectarea principiilor calității în domeniul asistenței sociale prevăzute la art. 3 alin.(2) din aceeași lege, și în concordanță cu politica națională și sectorială în domeniul asistenței sociale, este una din condițiile care stau la baza acreditării ca furnizor de servicii sociale.
Fiecare obiectiv/serviciu social prevăzut în planul de dezvoltare a serviciilor sociale, are propriul plan de dezvoltare, în corelare cu scopul și funcțiile serviciului social prevăzute în regulamentul de organizare și funcționare.
Deși legislația prevede furnizarea măsurilor de asistență socială ca un pachet unitar, ce cuprinde beneficii financiare și servicii sociale, pentru prevenirea și limitarea oricărei forme de dependență a beneficiarilor față de ajutorul acordat de stat sau de comunitate, ar fi nevoie ca serviciile sociale să primeze în fața beneficiilor sociale. În fapt, întâlnim o serie de factori care împiedică furnizarea serviciilor sociale la standardele de calitate ce se impun și cu o pondere mai mică decât cea necesară.
Se identifică totodată, nevoia de lucru în echipe interdisciplinare și interinstituționale, cu implicarea societății civile, pentru prevenirea, limitarea sau înlăturarea efectelor temporare ori permanente ale situațiilor care pot genera marginalizarea sau excluziunea socială a persoanei, familiei, grupurilor ori comunităților.
Agenda 2030 a Uniunii Europene stă la baza tuturor politicilor de dezvoltare relevante la nivelul Uniunii Europene, iar România și-a asumat o serie de domenii de acțiune în concordanță cu obiectivele UE, printre care și cel al luptei împotriva sărăciei și a excluziunii sociale având la bază una dintre prioritățile tematice ale strategiei, aceea de creștere economică favorabilă incluziunii: promovarea unei economii cu o rată ridicată a ocupării forței de muncă, în măsură să asigure coeziunea economică, socială și teritorială.
De aceea, este importantă asigurarea unui cadru necesar dezvoltării serviciilor sociale în raport cu acordarea unor beneficii financiare directe, dezvoltarea serviciilor sociale care să aibă la bază o analiză reală a situației sociale integrate și a nevoilor complexe ale grupurilor vulnerabile din comuna Scorțoasa.

ETAPELE PLANULUI DE DEZVOLTARE A SERVICIILOR SOCIALE

Scopul Planului de Dezvoltare a Serviciilor Sociale acordate 
de Compartimentul de asistenta socială

1 .Scopul Planului de Dezvoltare a Serviciilor Sociale prevede o diagnoză socială a comunității, dezvoltarea și consolidarea capacității de prevenire la nivel comunitar, atât pentru serviciile de protecție a copilului și identificare a potențialilor factori de risc la care pot fi expuși aceștia, dar în același timp pentru toate grupurile de persoane aflate în dependență socială precum persoanele vârstnice, persoanele cu nevoi speciale etc.
Dezvoltarea echipelor comunitare de intervenție integrată pentru furnizarea serviciilor sociale de educație, ocupare, sănătate, programe de intermediere socială și facilitare la nivel comunitar, în special în zonele sărace și marginalizate ale comunei, ar crea premisele dezvoltării unor servicii sociale de zi, de tipul centre comunitare multi-funcționale furnizându-se astfel serviciile integrate, atât de necesare problematicii complexe a persoanelor marginalizate social, ce au nevoie să poată depăși starea de dependență socială.
Așadar, ne propunem o diagnoză a capacității instituționale de servicii sociale la standarde de
calitate, în contextul socioeconomic actual al comunei Scorțoasa, o analiză a gradului de îndeplinire și
adaptare instituțională la cerințele prevăzute de H.G. 797/2017, dar și asupra serviciilor sociale furnizate de către Compartimentul de asistență socială, corelate cu multitudinea tipologiilor de beneficiari aflați în situații de dificultate, vulnerabilitate, dependență sau risc social, arătând importanța parteneriatului în furnizarea de servicii sociale și totodată capacitatea locală de furnizare a serviciilor sociale, de către furnizorii publici și privați de servicii sociale existenți la nivelul comunei Scorțoasa. 
 	Planul de dezvoltare a serviciilor sociale își propune o abordare integrată, analizând domeniile dezvoltării sociale, respectiv asistența socială, educația, ocuparea forței de muncă, locuirea socială, sănătate de dezvoltare a serviciilor sociale cât și capacitatea locală de dezvoltare socială a furnizorilor publici și privați de servicii sociale. Planul de dezvoltare a serviciilor sociale analizează situația finanțării serviciilor sociale și oportunitatea elaborării, implementării și dezvoltării de noi servicii sociale în comuna Scorțoasa, realizând recomandări privind direcțiile de dezvoltare ale acestora, în concordanță cu proiectele de interes social propuse în strategii similare la nivel local.
Monitorizarea și evaluarea aplicării prevederilor strategiei se vor regăsi în obiectivele unui plan general operațional de implementare a Strategiei de Dezvoltare a Serviciilor Sociale a comunei Scorțoasa pentru perioada 2025 - 2030. 
Dezvoltarea serviciilor sociale și furnizarea lor la standarde de calitate este un deziderat ce se poate realiza cu succes în comuna Scorțoasa, o comunitate modernă, incluzivă și responsabilă pentru fiecare ființă umană ce are nevoie de sprijin specializat și integrat, în vederea depășirii situațiilor de risc, de vulnerabilitate psihosocială, pentru a ajunge la autonomie personală și a fi o persoană activă în societate.

2. Contextul elaborării Planului de Dezvoltare a Serviciilor Sociale acordate de Compartimentul de asistență socială
Compartimentul de asistență socială al comunei Scorțoasa este structura specializată în administrarea și acordarea beneficiilor de asistență socială și a serviciilor sociale, înființată la nivel de compartiment funcțional în aparatul de specialitate al primarului, cu scopul de a asigura aplicarea politicilor sociale în domeniul protecției copilului, familiei, persoanelor vârstnice, persoanelor cu dizabilități, precum și altor persoane, grupuri sau comunități aflate în nevoie socială.
Compartimentul de Asistență Socială are rolul de a aplica la nivel local procedurile de lucru în
funcție de indicatorii de performanță, evaluate prin mecanisme interne.
Îmbunătățirea permanentă a procedurilor de lucru în funcție de feedbackul obținut, a beneficiarilor, a rezultatului vizitelor inspecției sociale, și după caz a rapoartelor de monitorizare independentă sau a unui serviciu de audit pentru măsurarea calității serviciilor prestate.
S-au elaborat proceduri prevăzute în standardele minime de calitate, astfel:
-procedura de prevenire a corupției, fraudelor și spălării banilor;
-procedura privind asigurarea managementului resurselor umane, de respectare a normativelor minime de personal și de selecție a acestuia;
-proceduri financiar-contabile și de achiziție a bunurilor, lucrărilor și serviciilor;
-procedura de evaluare și prevenire a riscurilor;
-procedura de prevenire a abuzului și exploatării de orice fel;
-proceduri privind respectarea principiului egalității de șanse dintre femei și bărbați și aprincipiului nediscriminării.
2.1. Misiunea Compartimentul de Asistență Socială
Compartimentul de Asistență Socială din cadrul UAT Scorțoasa are rolul de a aplica la nivel local politicile și strategiile de asistență socială în domeniul familiei, persoanelor singure, persoanelor vârstnice, persoanelor cu handicap, precum și a oricăror persoane aflate în nevoie și are responsabilitatea de a dezvolta și diversifica serviciile sociale specializate, în funcție de nevoile identificate, cu scopul prioritar de a menține funcționalitatea socială a persoanei.
Conform H.G. nr. 797/2017 privind Regulamentul de organizare și funcționare al compartimentului de asistență socială organizat la nivelul comunelor, Compartimentul de Asistență Socială îndeplinește, în principal, următoarele funcții:
a) de realizare a diagnozei sociale la nivelul comunei, prin evaluarea nevoilor sociale ale comunităţii, realizarea de sondaje şi anchete sociale, valorificarea potențialului comunităţii în vederea prevenirii şi depistării precoce a situaţiilor de neglijare, abuz, abandon, violenţă, a cazurilor de risc de excluziune socială, etc;
b) de coordonare a măsurilor de prevenire şi combatere a situaţiilor de marginalizare şi excludere socială în care se pot afla anumite grupuri sau comunităţi;
c) de strategie, prin care asigură elaborarea strategiei de dezvoltare a serviciilor sociale şi a planului anual de acţiune;
d) de comunicare şi colaborare cu serviciile publice deconcentrate ale ministerelor şi instituţiilor care au responsabilităţi în domeniul asistenţei sociale, cu serviciile publice locale de asistenţă socială, precum şi cu reprezentanţii societăţii civile care desfăşoară activităţi în domeniu, cu reprezentanţii furnizorilor privaţi de servicii sociale, precum şi cu persoanele beneficiare;
e) de promovare a drepturilor omului, a unei imagini pozitive a persoanelor, familiilor, grupurilor vulnerabile.

2.2. Managementul serviciilor sociale oferite de către Compartimentul de Asistență Socială
* în domeniul beneficiilor de asistență socială:
a) asigură și organizează activitatea de primire a solicitărilor privind beneficiile de asistență socială;
b) pentru beneficiile de asistență socială acordate din bugetul de stat realizează colectarea lunară a cererilor și transmiterea acestora către agențiile teritoriale pentru plăți și inspecție socială;
c) verifică îndeplinirea condițiilor legale de acordare a beneficiilor de asistență socială, conform procedurilor prevăzute de lege sau, după caz, stabilite prin hotărâre a consiliului local, și pregătește documentația necesară în vederea stabilirii dreptului la măsurile de asistență socială;
d) întocmește dispoziții de acordare/respingere sau, după caz, de modificare/ suspendare/ încetare a beneficiilor de asistență socială acordate din bugetul local și le prezintă primarului pentru aprobare;
e) comunică beneficiarilor dispozițiile cu privire la drepturile și facilitățile la care sunt îndreptățiți, potrivit legii;
f) urmărește și răspunde de îndeplinirea condițiilor legale de către titularii și persoanele îndreptățite la beneficiile de asistență socială;
g) efectuează sondaje și anchete sociale pentru depistarea precoce a cazurilor de risc de excluziune socială sau a altor situații de necesitate în care se pot afla membrii comunității și, în funcție de situațiile constatate, propune măsuri adecvate în vederea sprijinirii acestor persoane;
h) realizează activitatea financiar-contabilă privind beneficiile de asistență socială administrate;
i) participă la elaborarea și fundamentarea propunerii de buget pentru finanțarea beneficiilor de asistență socială;
j) îndeplinește orice alte atribuții prevăzute de reglementările legale în vigoare.
*în domeniul organizării, administrării și acordării serviciilor sociale:
a) elaborează, în concordanță cu strategiile naționale și județene, precum și cu nevoile locale identificate, strategia locală de dezvoltare a serviciilor sociale;
b) elaborează planurile anuale de acțiune privind serviciile sociale administrate și finanțate din bugetul consiliului local, care cuprind date detaliate privind numărul și categoriile de beneficiari, serviciile sociale existente, serviciile sociale propuse pentru a fi înființate, programul de contractare a serviciilor din fonduri publice, bugetul estimat și sursele de finanțare;
c) inițiază, coordonează și aplică măsurile de prevenire și combatere a situațiilor de marginalizare și
excludere socială în care se pot afla anumite grupuri sau comunități;
d) identifică familiile și persoanele aflate în dificultate, precum și cauzele care au generat situațiile de
risc de excluziune socială;
e) realizează atribuțiile prevăzute de lege în procesul de acordare a serviciilor sociale;
f) propune primarului, în condițiile legii, încheierea contractelor de parteneriat public și public-privat
pentru susținerea dezvoltării serviciilor sociale;
g) propune înființarea serviciilor sociale de interes local;
h) colectează, prelucrează și administrează datele și informațiile privind beneficiarii, furnizorii publici
și privați și serviciile administrate de aceștia și le comunică serviciilor publice de asistență socială de la nivelul județului, precum și Ministerului Muncii și Justiției Sociale, la solicitarea acestuia;
i) monitorizează și evaluează serviciile sociale;
j) elaborează și implementează proiecte cu finanțare națională și internațională în domeniul serviciilor sociale;
k) elaborează proiectul de buget anual pentru susținerea serviciilor sociale, în conformitate cu planul
anual de acțiune, și asigură finanțarea/cofinanțarea acestora;
l) asigură informarea și consilierea beneficiarilor, precum și informarea populației privind drepturile sociale și serviciile sociale disponibile;
m) furnizează și administrează serviciile sociale adresate copilului, familiei, persoanelor cu dizabilități, persoanelor vârstnice, precum și tuturor categoriilor de beneficiari prevăzute de lege, fiind responsabil de calitatea serviciilor prestate;
n) încheie contracte individuale de muncă și asigură formarea continuă de asistenți personali; evaluează și monitorizează activitatea acestora în condițiile legii;
o) sprijină compartimentul responsabil cu contractarea serviciilor sociale, înființat potrivit prevederilor art. 113 alin. (1) din Legea asistenței sociale nr. 292/2011, cu modificările și completările ulterioare, în elaborarea documentației de atribuire și în aplicarea procedurii de atribuire, potrivit legii;
p) planifică și realizează activitățile de informare, formare și îndrumare metodologică, în vederea creșterii performanței personalului care administrează și acordă servicii sociale;
q) colaborează permanent cu organizațiile societății civile care reprezintă interesele diferitelor categorii de beneficiari;
r) sprijină dezvoltarea voluntariatului în serviciile sociale, cu respectarea prevederilor Legii nr. 78/2014 privind reglementarea activității de voluntariat în România, cu modificările ulterioare;
s) îndeplinește orice alte atribuții prevăzute de reglementările legale în vigoare.
*în domeniul protecției persoanei cu dizabilități:
a) monitorizează și analizează situația persoanelor cu dizabilități din unitatea administrativ-teritorială,
precum și modul de respectare a drepturilor acestora, asigurând centralizarea și sintetizarea datelor și
informațiilor relevante;
b) identifică și evaluează situațiile care impun acordarea de servicii și/sau beneficii pentru persoanele
adulte cu dizabilități;
c) creează condiții de acces pentru toate tipurile de servicii corespunzătoare nevoilor individuale ale persoanelor cu handicap;
d) inițiază, susține și dezvoltă servicii sociale centrate pe persoana cu handicap, în colaborare sau în parteneriat cu persoane juridice, publice ori private;
e) asigură ponderea personalului de specialitate angajat în raport cu tipurile de servicii sociale;
f) elaborează documentația necesară pentru acordarea serviciilor;
g) asigură consilierea și informarea familiilor asupra drepturilor și obligațiilor acestora și asupra serviciilor disponibile pe plan local;
h) implică în activitățile de îngrijire, reabilitare și integrare a persoanei cu handicap familia acesteia;
i) asigură instruirea în problematica specifică persoanei cu handicap a personalului, inclusiv a asistenților personali;
j) încurajează și susține activitățile de voluntariat;
k) colaborează cu direcția generală de asistență socială și protecția copilului în domeniul drepturilor persoanelor cu dizabilități și transmite acesteia toate datele și informațiile solicitate din acest domeniu.
* în domeniul protecției persoanelor vârstnice:
a) servicii de îngrijire personală acordate cu prioritate la domiciliu sau în centre rezidențiale pentru persoanele vârstnice dependente, singure ori a căror familie nu poate să le asigure îngrijirea;
b) servicii de consiliere, de acompaniere, precum și servicii destinate amenajării sau adaptării locuinței, în funcție de natura și gradul de afectare a autonomiei funcționale.
* în domeniul protecției copilului
 a) monitorizează și analizează situația copiilor din unitatea administrativ-teritorială, precum și modul de respectare a drepturilor copiilor, asigurând centralizarea și sintetizarea datelor și informațiilor relevante, în baza unei fișe de monitorizare aprobate prin ordin al ministrului muncii și justiției sociale;
realizează activitatea de prevenire a separării copilului de familia sa;
b) identifică și evaluează situațiile care impun acordarea de servicii și/sau beneficii de asistență socială pentru prevenirea separării copilului de familia sa;
c) elaborează documentația necesară pentru acordarea serviciilor și/sau prestațiilor și acordă aceste servicii și/sau beneficii de asistență socială, în condițiile legii;
d) asigură consilierea și informarea familiilor cu copii în întreținere asupra drepturilor și obligațiilor
acestora, asupra drepturilor copilului și asupra serviciilor disponibile pe plan local;
e) asigură și monitorizează aplicarea măsurilor de prevenire și combatere a consumului de alcool și droguri, de prevenire și combatere a violenței domestice, precum și a comportamentului delincvent;
f) vizitează periodic la domiciliu, familiile și copiii care beneficiază de servicii și beneficii de asistență socială;
g) urmărește modul de utilizare a prestațiilor, precum și familiile care au în îngrijire copii cu părinți plecați la muncă în străinătate;
h) înaintează propuneri primarului, în cazul în care este necesară luarea unei măsuri de protecție specială, în condițiile legii;
i) urmărește evoluția dezvoltării copilului și modul în care părinții acestuia își exercită drepturile și își îndeplinesc obligațiile cu privire la copilul care a beneficiat de o măsură de protecție specială și a fost reintegrat în familia sa;
j) colaborează cu direcția generală de asistență socială și protecția copilului în domeniul protecției copilului și transmite acesteia toate datele și informațiile solicitate din acest domeniu;
k) urmărește punerea în aplicare a hotărârilor comisiei pentru protecția copilului/instanței de tutelă referitoare la prestarea de către părinții apți de muncă a acțiunilor sau lucrărilor de interes local, pe durata aplicării măsurii de protecție specială.

2.3. Politica de resurse umane
Managementul de resurse umane va viza dezvoltarea resurselor umane într-un mediu colegial, bazat pe comunicare, socializare, cooperare, colaborare, în care implicarea permanentă în realizarea obiectivelor comune sunt dimensiunile care stau la baza evoluției carierei.
Obiective operaționale
a) acordarea serviciilor sociale: asigurarea, fără niciun fel de discriminare, a unor servicii sociale eficace, accesibile, comprehensive, sustenabile, centrate pe nevoile individuale ale beneficiarului;
b) relația dintre furnizori și beneficiarii acestora: utilizarea de mijloace de informare și comunicare corecte, transparente și accesibile, asigurarea confidențialității și securității datelor și informațiilor personale, utilizarea mecanismelor de prevenție și combatere a riscului de abuz fizic, psihologic sau financiar asupra beneficiarului;
c) participarea beneficiarilor: implicarea activă a beneficiarilor și a familiilor acestora în planificarea, acordarea și evaluarea serviciilor sociale;
d) relația dintre furnizori și autoritățile administrației publice, partenerii sociali și alți reprezentanți ai societății civile de la nivelul comunității: coordonarea eficientă dintre sectorul public și privat, încurajarea parteneriatelor pentru asigurarea sustenabilității și continuității serviciilor sociale, promovarea dezvoltării serviciilor sociale de proximitate/comunitare și a integrării acestora cu serviciile de sănătate, educație și alte servicii de interes general;
e) dezvoltarea resurselor umane implicate în acordarea serviciilor sociale și îmbunătățirea condițiilor de muncă: recrutarea de personal calificat și asigurarea formării continue a acestuia, implicarea voluntarilor, asigurarea condițiilor de lucru adecvate și a echipamentelor specifice activităților derulate, asigurarea sănătății și securității la locul de muncă.
f) ) implicarea beneficiarilor în planificarea serviciilor sociale și a altor măsuri de suport ale persoanelor vulnerabile și în stabilirea responsabilităților ce le revin în implementarea acestora.”.
g) îmbunătățirea continuă a calității - depunerea de eforturi mai ample și susținute pentru îmbunătățirea continuă a calității serviciilor furnizare, cu accent pe individ și comunitate. Calitate la nivelul structurilor, proceselor și în rezultatele serviciilor sociale și implicit calitate a managementului, informației ce asigura decizia oportună, informată și fundamentată.
h) nediscriminarea, potrivit căreia persoanele vulnerabile beneficiază de măsuri și acțiuni de protecție socială fără restricție sau preferință față de rasă, naționalitate, origine etnică, limbă, religie, categorie socială, opinie, sex ori orientare sexuală, vârstă, apartenență politică, dizabilitate, boală cronică necontagioasă, infectare HIV sau apartenență la o categorie defavorizată;
i) Parteneriatul - pentru asigurarea accesului cetățenilor la servicii sociale se pot încheia parteneriate între autoritățile publice locale, instituțiile publice și private, organizațiile neguvernamentale, instituțiile de cult.

Direcții de acțiune
-Constituirea unei echipe multidisciplinare cu rol de monitorizare externa a evoluției beneficiarului.
-Stabilirea de parteneriate cu celelalte instituții
-Crearea unor proceduri de lucru specifice activităților/serviciilor
-Introducerea unui calendar riguros pe activități, cu proiecție anuală, pentru ședințe informare, mediatizare, campanii de sensibilizare
-Utilizarea bunelor practici aplicate cu succes de alți furnizori de servicii sociale cu renume în domeniu
-Consolidarea relațiilor cu partenerii convențiilor încheiate, prin stabilirea de activități și proiecte comune
-Organizarea unor manifestări culturale care să faciliteze promovarea unei interacțiuni sociale mai bune între membri întregii comunități

2.4. Relația cu beneficiarii
Crearea de oportunități pentru dezvoltarea personală și socială în vederea integrării active și
responsabile în societate, reprezintă obiectul strategic specific al interacțiunii personalului compartimentului cu beneficiarii.
Activitățile se fundamentează pe principiul că problemele cu care se confruntă persoanele și familiile aflate în dificultate nu se datorează lipsei resurselor financiare ci și deficitului de capacitate personală de a face față problemelor vieții cotidiene, astfel încât se trasează următoarele principii și funcții:
-Furnizarea unui suport specializat de refacere a capacității proprii de recuperare și reintegrare a celor aflați în dificultate;
-Dezvoltarea mecanismelor de refacere a capacităților proprii de recuperare și reintegrare;
-Oferirea suportului pentru evitarea marginalizării;
-Inițierea unor parteneriate locale care să vizeze și problemele sociale.
 Beneficiarii au următoarele drepturi:
-Să li se garanteze demnitatea, unicitatea și valoarea fiecărei persoane,
-Să li se respecte viața intimă,
-Să li se respecte drepturile și libertățile fundamentale,
-Să fie informați asupra situațiilor de risc și asupra drepturilor sociale, 
-Să participe la procesul de luare a deciziilor în furnizarea serviciilor sociale,
-Să li se asigure continuitatea serviciilor sociale furnizate,
-Să participe în organisme reprezentative ale furnizorilor de servicii sociale,
-Să fie informați în timp util și în termeni accesibili, asupra:
-modificările intervenite în acordarea serviciilor sociale
-oportunității acordării altor servicii
-listei la nivel local cuprinzând furnizorii acreditați să acorde servicii sociale.
Regulamentul de ordine interioară:
-să aibă acces la propriul dosar,
-să-și exprime nemulțumirea cu privire la calitatea serviciilor,
-să formuleze verbal sau în scris reclamații cu privire la acordarea serviciilor,
-să primească răspuns la termenul prevăzut de lege, 
-să propună îmbunătățiri ale serviciilor acordate.
Crearea de oportunități pentru dezvoltarea personală și socială în vederea integrării active și responsabile în societate reprezintă obiectivul strategic specific al interacțiunii personalului cu beneficiarii din grupul țintă.
Activitățile se fundamentează pe:
-asigură și organizează activitatea de primire a solicitărilor privind beneficiile de asistență socială;
-pentru beneficiile de asistență socială acordate din bugetul de stat realizează colectarea lunară a cererilor și transmiterea acestora către agențiile teritoriale pentru plăți și inspecție socială;
-verifică îndeplinirea condițiilor legale de acordare a beneficiilor de asistență socială, conform procedurilor prevăzute de lege sau, după caz, stabilite prin hotărâre a consiliului local, și pregătește documentația necesară în vederea stabilirii dreptului la măsurile de asistență socială; 
-întocmește dispoziții de acordare/respingere sau, după caz, de modificare/ suspendare/ încetare a beneficiilor de asistență socială acordate din bugetul local și le prezintă primarului pentru aprobare;
-comunică beneficiarilor dispozițiile cu privire la drepturile și facilitățile la care sunt îndreptățiți, potrivit legii.

2.5. Gestiunea patrimoniului
Obiectivul strategic urmat sub aspectul gestiunii patrimoniului, investițiilor și finanțării vizează
asigurarea unei baze materiale care să definească serviciile acordate în acord cu standardele minime de calitate, legal prevăzute și promovarea unui management adecvat care să gestioneze în mod rațional, echilibrat, și eficient problematica impusă pe trei axe majore
-Conservarea și valorificarea patrimoniului actual
-Procesul investițional
-Asigurarea funcționării
Patrimoniul existent: Compartimentul dispune de un patrimoniu care îi permite să-și desfășoare
activitatea conform standardelor impuse de organele de acreditare.
Obiective operaționale:
-Inventarierea la zi a patrimoniului
-Optimizarea utilizării spațiilor
-Punerea în valoare prin păstrarea responsabilă a clădirii, dar și a întregului patrimoniului deținut, reprezentat de spații de specialitate,
-Operaționalizarea, funcționarea și utilizarea eficientă a programelor informatice din unitate.
Direcții de acțiune:
Întocmirea unui plan de eșalonare pe 5 ani a lucrărilor de întreținere, pentru spațiu în funcție
de nivelul de degradare.
Auditarea periodică a nivelului de performanță a infrastructurii TIC

3. OBIECTIVE ALE PLANULUI PENTRU PERIOADA 2025-2030
Acreditarea Compartimentului de Asistență Socială
a)Denumire categorie serviciu social: Compartimentul de Asistență Socială funcționează în
subordinea UAT Comuna Scorțoasa, strada Principală, nr. 72, județul Buzău.
b)Etapele de parcurs pentru acreditarea dezvoltarea serviciilor sociale oferite.
Pregătirea, elaborarea documentației de funcționare și obținerea autorizațiilor prealabile funcționării;
Informarea comunității;
Deschiderea;
Asigurarea funcționării; strategia în situații de criză;
În conformitate cu misiunea sa planul de urgență va include proceduri clare pentru gestionarea
situațiilor de urgență, asigurând o reacție rapidă și eficientă la orice incident care ar putea afecta bunăstarea beneficiarilor.
Din perspectiva funcțională acordarea serviciilor de asistență socială este concepută ca un sistem de acțiuni specifice, care trebuie să asigure obiectivele, respectiv:

 FURNIZAREA SERVICIILOR SOCIALE DESTINATE COPILULUI/ FAMILIEI
Îmbunătățirea accesului tuturor copiilor la servicii de protecţie socială
-Creşterea gradului de acoperire a serviciilor sociale pentru copil şi familie, la nivel
local;
-Creşterea calităţii tuturor serviciilor furnizate copiilor;
-Creşterea capacităţii beneficiarilor de a accesa şi utiliza serviciile destinate copilului şi familiei;
-Întărirea capacităţii de evaluare şi monitorizare a drepturilor copilului şi a situaţiei sociale.
Respectarea drepturilor şi promovarea incluziunii sociale a copiilor aflaţi în situaţii de risc
-Asigurarea unui minim de resurse pentru toţi copiii prin implementarea programelor naţionale anti-sărăcie;
-Reducerea decalajului de şanse pentru copiii de etnii diferite (în mod special pentru cei din etnia romă);
-Prevenirea fenomenului de “copii ai străzii” împreună cu alte organizaţii la nivel local;
-Integrarea socială a copiilor cu risc ridicat de delincvență juvenilă;
-Dezvoltarea de parteneriate în vederea prevenirii/protejării intereselor copiilor expuşi consumului de droguri, exploatării sexuale şi economice;
-Dezvoltarea de servicii specifice acordate copiilor ai căror părinţi sunt plecaţi din ţară;
-Dezvoltarea şi implementarea atât în şcoli, cât şi la nivel administrativ a acțiunilor cu scopul evitării sarcinilor nedorite, la vârste sub 18 ani;
-Reducerea abandonului şcolar şi a ratei analfabetismului;
Prevenirea şi combaterea oricăror forme de abuz asupra copilului
-Promovarea valorilor non-violenţei şi implementarea unor programe de comunicare în acest sens;
-Reducerea fenomenului de violenţă asupra copiilor;
-Prevenirea abandonului copiilor în maternităţi şi unităţi medicale de pediatrie.
Copii şi familii în dificultate
Potrivit Strategiei naționale pentru protecția și promovarea drepturilor copilului, interesul superior al copilului reprezintă principiul fundamental pe care se bazează toate actele normative ce reglementează domeniul protecţiei şi promovării drepturilor copilului, cu impact în toate domeniile: educaţie, sănătate, justiţie, asistenţă socială etc.
Problematica socială a copiilor fiind extrem de diversă, menționăm câteva dintre categoriile de copii, care necesită servicii sociale specializate la nivel local:
- Copii cu măsură de protecție specială/ rezidențială/ plasament la AMP (serviciul de asistență maternală)/ plasament familial;
- Copii abuzați, neglijati, exploatați prin muncă;
- Copii cu părinții plecați la muncă în străinătate;
- Copii din familii sărace/monoparentale, fără venituri sau cu venituri reduse la risc de excluziune socială;
- Copii victime ale violenței în familie;
- Copii cu dizabilități psihice/autism;
- Copii cu dizabilități neuro-motorii/din familii;
- Copii cu cerințe educaționale speciale (CES);
- Copii delincvenți;
- Copii neșcolarizați, cu nevoi de integrare în mediul educațional, inclusiv copii imigranți;
- Copii la risc de abandon școlar sau care au abandonat școala;
Conform statisticilor, 34% dintre copiii români se află în risc de sărăcie sau excluziune socială. Problematica copiilor aparţinând etniei rome continuă să preocupe atât autorităţile române cât şi pe cele internaţionale. Apartenența la etnia romă crește riscul unui copil de a fi sărac. Studiile realizate în domeniu arată că aproximativ 40% dintre copiii romi nu au hrana zilnică asigurată, iar aproximativ 28% dintre adolescenții și tinerii romi cu vârste cuprinse între 15 și 19 ani sunt căsătoriți, situație cu un impact negativ asupra participării școlare și accesului pe piața muncii a tinerelor familii, dar și în ceea ce privește șansele de dezvoltare ale noilor generații. În acelaşi timp, o serie de decalaje între copiii de etnie romă și cei proveniți din etnia majoritară apar în ceea ce privește participarea la educație și performanțele școlare.
Situația copiilor cu părinți plecaţi la muncă în străinătate, deși satisfăcătoare la nivel economic, ridică o cu totul altă problematică în ceea ce privește dezvoltarea copiilor, deprivarea parentală având consecințe profunde la nivel emoțional și reflectându-se în scăderea performanțelor școlare ale acestora și chiar în riscul de abandon școlar.
Furnizarea serviciilor sociale cu caracter primar pentru copil și familia sa constau în:
-evidenţierea, diagnosticarea şi evaluarea nevoilor sociale individuale, familiale şi de grup;
-informarea asupra situaţiilor de risc social, precum şi asupra drepturilor sociale ale persoanei;
-identificarea persoanelor şi a familiilor aflate în situații de risc, în vederea inițierii de acţiuni şi măsuri preventive;
-furnizarea de măsuri de urgenţă în vederea înlăturării situaţiei de dificultate în care se poate găsi o familie sau o persoană la un moment dat;
-sensibilizare asupra necesităţilor sociale existente sau latente şi asupra resurselor umane, materiale şi financiare necesare satisfacerii lor;
-dezvoltarea de programe cu caracter comunitar, în scopul promovării sociale a indivizilor şi colectivităţilor;
-prevenirea oricărei forme de dependenţă prin acţiuni de identificare, ajutor, susţinere, informare și consiliere;
Situația copiilor expuși riscurilor de sărăcie și excluziune socială
Rata sărăciei relative în rândul copiilor din România, calculată la pragul de 60% din mediana veniturilor disponibile pe adult-echivalent este cu peste 40% mai mare față de valoarea înregistrată în rândul persoanelor cu vârsta peste 64 de ani; această concluzie este întărită și de analiza riscului de sărăcie în funcție de vârste. Copiii (0-18 ani) se află într-o mai mare măsură în risc de sărăcie decât adulții (18-64 ani) și vârstnicii (65+). În România, situația este precară: 2 din 5 copii aflându-se în risc de sărăcie sau excluziune socială (38.1%). Față de celelalte grupe de vârstă, categoria copiilor înregistrează un procent al ratei sărăciei relative persistente cu peste 50% mai mare față de categoria tinerilor (18-24 de ani) și a persoanelor adulte cu vârsta cuprinsă între 25 și 49 de ani.
Fenomenul sărăciei în rândul copiilor (0-17 ani) este influențat totodată de o serie de caracteristici cum ar fi subcategoria de vârstă, tipul gospodăriei, numărul de copii dependenți dintr-o gospodărie, situația profesională a părinților sau fluxul migrator.
a. în funcție de tipul gospodăriei
Rata sărăciei relative se menține ridicată în rândul copiilor (0-17 ani) care trăiesc în familii cu 1 sau 2 copii dependenți și în general în gospodării cu copii dependenți, similar și în ceea ce privește rata sărăciei relative în rândul copiilor care trăiesc în familii monoparentale. Singura categorie de gospodării pentru care rata sărăciei relative în rândul copiilor a scăzut ușor este cea a familiilor cu doi adulți și un singur copil dependent. În schimb, rata sărăciei relative în rândul copiilor care trăiesc în familii numeroase (cu doi adulți și 3 sau mai mulți copii dependenți) aproape s-a dublat.
b. în funcție de vârstă
Diferențierea indicatorului ratei sărăciei relative în rândul copiilor (0-17 ani) pe subcategorii de vârstă (copii mai mici de 6 ani, cu vârste între 6 și 11 ani și respectiv, cu vârste între 12 și 17 ani), relevă un trend descendent pentru categoria copiilor cu vârste cuprinse între 12 și 17 ani, dar și pentru categoria copiilor sub 6 ani. În pofida unor progrese punctuale, tendința aferentă ratei sărăciei relative pentru categoria copiilor cu vârste cuprinse între 12 și 17 ani cunoaște un trend ascendent.
Ca o concluzie, rata sărăciei relative în rândul copiilor din România crește în general odată cu vârsta acestora, iar ecartul înregistrat între valorile indicatorului pentru preșcolari (copiii sub 6 ani) și celalți copii (6-17 ani) a crescut considerabil de-a lungul decadei. (Sursa: Eurostat, EU-SILC).
Sursele oficiale afirmă că rata sărăciei copiilor este strâns legată și de fluxul migrator, în special în familiile cu unul sau ambii părinți plecați la muncă în străinătate, familii în care neajunsurile sunt mai mari. De asemenea, o altă cauză importantă ce conduce la creșterea gradului de sărăcie în rândul copiilor este și cea legată de nivelul educațional al părinților - riscul sărăciei în rândul copiilor crește odată cu scăderea nivelului educațional al părinților.
Grupul vulnerabil al copiilor lipsiți de îngrijire și sprijin parental
Minori aflați în sistemul de protecție specială a copilului
În contextul respectării dreptului copilului de a nu fi separat de părinți decât în situațiile în care separarea este în interesul superior al acestuia, trebuie remarcate eforturile considerabile ale Statului Român înregistrate de-a lungul ultimului deceniu în ceea ce privește scăderea ratei de părăsire a copiilor în unitățile sanitare și, mai cu seamă, lupta permanentă pentru a-i reîntoarce în familie sau a-i plasa fie la familia extinsă, familie, fie la asistenți maternali, centre de plasament etc. Cei mai mulți dintre aceștia sunt reîntorși în familie sau plasați la asistenți maternali. (Sursa: Autoritatea Națională pentru Drepturile Persoanelor cu Dizabilități, Copii și Adopții)
Un aspect semnalat ca prioritar de Strategia națională privind incluziunea socială și reducerea sărăciei este numărul mare de minore care devin mame.
Urmărind consolidarea serviciilor sociale de protecție a copilului, Guvernul României și-a propus să accelereze procesul de reducere a numărului de copii cuprinși în sistemul de protecție specială, prin:
-dezvoltarea și consolidarea capacității serviciilor de prevenție și asistență bazate pe comunitate;
-reconsiderarea căilor și mijloacelor (inclusiv beneficii sociale) de a oferi sprijin pentru familii și pentru a preveni separarea copiilor de familii;
-revizuirea serviciilor existente de protecție a copilului pentru a îmbunătăți calitatea îngrijirii acordate, reducând în același timp durata de ședere în sistemul de protecție specială la minimul necesar.
Legea nr. 272/2004 privind protecția și promovarea drepturilor copilului introduce posibilitatea legală ca, în ceea ce privește situația copiilor ai căror părinți sunt plecați la muncă în străinătate, pe lângă rudele până la gradul IV, care pot fi desemnate să asigure creșterea și îngrijirea acestor copii, să fie introduse și persoanele care fac parte din rețeaua socială a acestuia și față de care a dezvoltat relații de atașament sau cu care s-a bucurat de viața de familie; în aceeași lege sunt vizați și minorii solicitanți de azil. Astfel, se propune lărgirea categoriile de copii care beneficiază de măsuri de protecție specială prin adăugarea copiilor solicitanți de azil, dar și obligația Direcțiilor Generale de Asistență Socială și Protecție a Copilului (DGASPC) de a numi o persoană care să asiste solicitantul de azil minor pe parcursul tuturor procedurilor legale privind clarificarea situației sale.

